സര്ക്കാര് പദ്ധതിയില് വിതരണം ചെയ്ത സ്കൂള് കുട്ടികള്ക്കുള്ള കപ്പലണ്ടി മിഠായിയില് വിഷാംശം കണ്ടെത്തി തിരുവനന്തപുരം : പൊതുവിദ്യാഭ്യാസ വകുപ്പിന്റെ ആവശ്യപ്രകാരം സ്കൂള് വിദ്യാര്ത്ഥികള്ക്ക് സപ്ലൈകോ വിതരണം ചെയ്ത കപ്പലണ്ടി മിഠായിയില് വിഷാംശം കണ്ടെത്തി . ഭക്ഷ്യ ഭദ്രതാ അലവന്സ് പ്രകാരം വിതരണം ചെയ്യുന്ന ഭക്ഷ്യക്കിറ്റുകളില് ഉള്പ്പെട്ട മിഠായിയിലാണ് പൂപ്പലില് നിന്നുണ്ടാകുന്ന വിഷാംശം കണ്ടെത്തിയത്. 30 ലക്ഷം കുട്ടികള്ക്കുള്ള കിറ്റ് വിതരണമാണ് നടത്തിയത്. തിരുവനന്തപുരത്തെ സര്ക്കാര് അനലറ്റിക് ലാബില് പരിശോധിച്ച സാംപിളിലാണ് അഫ്ലോടോക്സീന് ബിവണ് എന്ന വിഷാംശം അനുവദനീയമായ അളവില് കൂടുതലുണ്ടെന്ന് കണ്ടെത്തിയത് . ഇത് കഴിക്കാന് സുരക്ഷിതമല്ലെന്ന് റിപ്പോര്ട്ടില് പറയുന്നു . മാത്രമല്ല ബാച്ചും നമ്ബറും മറ്റും പായ്ക്കറ്റില് രേഖപ്പെടുത്തിയിട്ടുമില്ല . അതുകൊണ്ട് തന്നെ ഭക്ഷ്യസുരക്ഷാ നിയമങ്ങളുടെ ലംഘനവും നടന്നതായി റിപ്പോര്ട്ടില് പറയുന്നു. 15.70 രൂപയാണ് ഒരു പായ്ക്കറ്റ് കപ്പലണ്ടി മിഠായിയുടെ വില. പ്രീപ്രൈമറി മുതല് എട്ടാം ക്ലാസ് വരെയുള്ള വിദ്യാര്ത്ഥികള്ക്കായി ആഗസ്റ്റ്, സെപ്റ്റംബര് മാസങ്ങളിലായിരുന്നു കിറ്റ് വിതരണം .ഉച്ചഭക്ഷണ പദ്ധതിയുടെ പരിധിയില്പ്പെടുന്ന പ്രീ പ്രൈമറി മുതല് എട്ടാം ക്ലാസ് വരെയുള്ള 29,52,919 വിദ്യാര്ത്ഥികളെ ലക്ഷ്യമിട്ടാണ് ഭക്ഷ്യ ഭദ്രതാ അലവന്സ് പദ്ധതി ആരംഭിച്ചത് . അപ്പര് പ്രൈമറി വിഭാഗം കുട്ടികള്ക്ക് പത്തു കിലോ അരിയും 782.25 രൂപയ്ക്കുള്ള ഭക്ഷണസാധനങ്ങളുമുള്ള കിറ്റുകളുമാണ് വിതരണം ചെയ്യുന്നത്. പ്രീപ്രൈമറി,പ്രൈമറി വിഭാഗം കുട്ടികള്ക്ക് രണ്ട് കിലോ, ആറു കിലോ വീതം ഭക്ഷ്യധാന്യവും 497 രൂപയ്ക്കുള്ള ഭക്ഷ്യസാധനങ്ങളടങ്ങിയ ഭക്ഷ്യ കിറ്റുകളുമാണ് വിതരണം ചെയ്യുന്നത് . Tags poison state government sweet ground nuts shortlink